                                       
    Všeobecné záväzné nariadenie Obce Nové Sady
    o podmienkach predaja výrobkov a poskytovania    
                   služieb na trhových miestach

				VZN č. 32/2015


     Obec Nové Sady na základe § 4, ods. 3 zákona SNR  č. 369/1990 Zb. o obecnom zriadení v platnom znení a zákona č. 178/1998 Z.z. o podmienkach predaja výrobkov a poskytovania služieb na trhových miestach v platnom znení a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov
                                                     v y d á v a    toto

			všeobecné záväzné nariadenie
      					
					§ 1
				Úvodné ustanovenia

1. Toto VZN Obce Nové Sady upravuje podmienky predaja výrobkov a poskytovanie služieb na trhových miestach.
2. Za trhové miesto v Obci Nové Sady sa považuje verejné priestranstvo, určené na ambulantný predaj a príležitostné trhy.
3. Za trhové miesto sa považuje aj priestranstvo, alebo nebytový priestor, ktorý nie je prevádzkarňou,  ale fyzická osoba alebo právnická osoba, ktorá je jeho vlastníkom, ho prenajme na ambulantný predaj, so súhlasom Obce Nové Sady.
4. Trhovým miestom je v prípade záujmu aj zasadačka Obecného úradu v Nových Sadoch.

		                       § 2
	Určenie trhových miest a príležitostné trhy 

Obec Nové Sady zriadila nasledovné trhové miesta:
Ambulantný predaj:
1. Nové Sady  - pri Obecnom úrade parc.č. 94/1
2. Sila – pred budovou súp.číslo 112 – parc.č. 125/1
3. Kotrbál – v blízkosti autobusovej zastávky
4. Ceroviny  - v blízkosti autobusovej zastávky
5. Kiškerť – v blízkosti autobusovej zastávky
6. Zasadačka obecného úradu v Nových Sadoch, okrem potravinárskych výrobkov

Príležitostné trhy:

1. Obecné slávnosti v letných mesiacoch pri Obecnom úrade Nových Sadoch
2. Kultúrne podujatia a športové podujatia, organizované obcou alebo politickými stranami a občianskymi združeniami na základe predchádzajúceho súhlasu obce na ich konanie – pri Obecnom úrade Nových Sadoch, v zasadačke Obecného úradu v Nových Sadoch, na futbalovom ihrisku v Nových Sadoch
3. Počas hodov v Nových Sadoch  a v Sile na verejne prístupných obecných pozemkoch.

				§ 3
Druh predávaných výrobkov a poskytovaných služieb, ktorých predaj a poskytovanie je na trhových miestach  a počas príležitostných trhov povolené

a.)
1. Potravinárske výrobky v spotrebiteľskom balení
2. V pojazdnej predajni, ktorá spĺňa kritéria stanovené zákonom, sa môže predávať chlieb a pekárenské výroby, a hydina a hydinové výrobky,  mäso a mäsové výrobky, mlieko a mliečne výrobky
3. Poľnohospodárske výrobky a vlastné prebytky – kvety, priesady, sadenice, ovocné stromky, ozdobné kríky, semená, ovocie, zelenina, orechy, mak, zemiaky
4. Cukrovinky a oblátky, sušené ovocie
5. Včelí med, lesné plody, liečivé rastliny a produkty z nich
6. Ľudovoumelecké, umelecké, úžitkové a ozdobné predmety, remeselnícke výrobky
7. Spotrebné výrobky – textil, odev, obuv, domáce potreby, drobný tovar, drogériový tovar,  hračky, galantéria, nábytok, knihy, papierenský tovar
8. Krmivá pre zvieratá a hydinu
	       
b.)  Na trhových miestach a počas príležitostných trhov sa môžu poskytovať tieto služby:
1.   Pohostinské a reštauračné služby, rýchle občerstvenie a stravovanie podľa  
      osobitných predpisov – môžu sa poskytovať iba počas konania príležitostných 
	 trhov, kultúrnych, športových a spoločenských akcií, konaných obcou, alebo  
      akcií, organizovaných politickými stranami a občianskymi združeniami na  
      základe predchádzajúceho súhlasu obce na ich konanie.
2.   brúsenie nožov, nožníc a nástrojov
3.   oprava dáždnikov,
4.   oprava a čistenie obuvi
5.   oprava kožených výrobkov
6.   kľúčové služby
7.	čistenie peria
8. 	montáž, oprava a údržba plastových roliet
9. 	sklenárske práce
10. ďalšie služby pre obyvateľov, na základe predchádzajúceho súhlasu obce.
Predaj výrobkov a poskytovanie služieb, ktorých predaj a poskytovanie obec nepovolila, je zakázaný

		

  				§ 4
                  Zákaz predaja niektorých výrobkov

Na trhovom mieste sa zakazuje predávať:
1. Zbrane a strelivo
2. Výbušniny a pyrotechnické výrobky
3. Tlač a iné veci, ktoré ohrozujú mravnosť
4. Liehoviny, destiláty a spotrebiteľsky balené alkoholické nápoje, zákaz sa nevzťahuje na predaj liehovín a destilátov na príležitostných trhoch,
5. Tabak a tabakové výrobky
6. Jedy a omamné a psychotropné látky
7. Lieky
8. Automobily, motocykle, ich súčiastky a príslušenstvo
9. Chránené druhy živočíchov, exempláre voľne žijúcich živočíchov
10. Živé zvieratá, domácu vodnú a hrabavú hydinu, s výnimkou sladkovodných trhových rýb  
11. Chránené rastliny, exempláre rastlín a invázne druhy rastlín
12. Predaj nekvalitného tovaru, pri ktorom sa nepreukáže spôsob jeho nadobudnutia alebo pôvod.
             			      § 5
Správa trhového miesta, povolenie na zriadenie trhového miesta a povolenie na predaj výrobkov.

1. Správcom trhového miesta je Obec Nové Sady.
2. Povolenie na zriadenie trhového miesta, na predaj výrobkov a poskytovanie služieb na trhovom mieste vydáva Obec Nové Sady.
3. Pri povoľovaní zriadenia trhového miesta Obec Nové Sady prihliada na ochranu verejného poriadku, verejný záujem, účelovosť, bezpečnosť a kultúrnosť predaja výrobkov a poskytovania služieb.
4. Povolenie na predaj výrobkov a poskytovanie služieb na trhovom mieste sa vydáva na základe ústnej alebo písomnej žiadosti o povolenie na predaj výrobkov a poskytovanie služieb na trhovom mieste. K žiadosti predávajúci doloží:
a. Kópie oprávnenia na podnikanie podľa osobitných predpisov (§2, odst.2 Obchodného zákonníka v znení neskorších predpisov Zák.č.455/1991 Zb. v znení neskorších predpisov), ak je žiadateľom fyzická osoba a právnická osoba oprávnená na podnikanie. Žiadateľ predloží k nahliadnutiu originál oprávnenia na podnikanie.
b. Čestné  vyhlásenie žiadateľa o tom, že všetky predávané výrobky pochádzajú z jeho vlastnej pestovateľskej činnosti ak ide o fyzické osoby, predávajúce vlastné rastlinné výrobky z vlastnej pestovateľskej činnosti
c. Čestného vyhlásenia žiadateľa o tom, že všetky ním predávané výrobky sú jeho vlastné použité výrobky predávané v primeranom množstve, ak ide o fyzické osoby predávajúce vlastné použité výrobky v primeranom množstve medzi sebou
d. Doklad preukazujúci splnenie požiadaviek na predaj výrobkov a poskytovanie služieb podľa osobitných predpisov, ak ide o predaj výrobkov a poskytovanie služieb, na ktorý sa taký doklad vyžaduje.
e. Fotokópia strany, označenej ako ZÁZNAMY DAŇOVÉHO ÚRADU z knihy elektronickej registračnej pokladnice, alebo čestné vyhlásenie žiadateľa s uvedením osobitného predpisu (zákon č. 289/2008 Z.z. o používaní elektronickej registračnej pokladnice a o zmene a doplnení zákona SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov.), že nie je povinný na predaj výrobkov a poskytovanie služieb používať elektronickú registračnú pokladnicu.
                                        

				      § 6
                Trhové dni, predajný a prevádzkový čas

Ambulantný predaj:
Pondelok, streda, piatok od 8,00 do 16,00. Vyhlásenie miestnym rozhlasom o predaji výrobkov a poskytovaní služieb na trhových miestach je v pondelok a v stredu o 8,30 a 13,30 hod. a v piatok o 8,30.
Príležitostné trhy:
Pondelok až nedeľa,  čas podľa toho, ako bolo oznámené  v povolení konania akcie.

					     § 7
                    Povinnosti predávajúcich na trhovom mieste

1. Predávajúci je na trhovom mieste povinný:

a. Zabezpečiť si na vlastné náklady predajné miesto v priestore konania trhu podľa pokynov zodpovedného pracovníka Obce Nové Sady.
b. Predajné miesto musí byť viditeľne označené – menom a adresou FO alebo PO, zodpovednej za predaj tovaru pre prípad uplatnenia reklamácie
c. Predávané výrobky a poskytované služby musia byť označené cenou.
d. Dodržiavať trhový poriadok Obce Nové Sady
e. Každý predávajúci je osobne zodpovedný za čistotu, poriadok a bezpečnosť chodu svojej prevádzky, ale aj za ním zavinené škody na verejnom priestranstve. Likvidáciu odpadu vzniknutého pri predaji jeho tovaru si predávajúci zabezpečí na svoje náklady.
f. Používať elektronickú registračnú pokladnicu podľa osobitných predpisov.
g. Potravinárske výrobky musia byť zdravotne nezávadné a ich uskladnenie musí byť v súlade s hygienickými predpismi. Za kvalitu predávaných výrobkov zodpovedá predávajúci.
h. Predávajúci sú povinní používať ciachované váhy, miery a závažia a dodržiavať zásady zákona o ochrane spotrebiteľa.
i. Predávajúci musí rešpektovať začiatok a koniec trhového dňa a riadiť sa pokynmi správcu  trhoviska. 


					§ 8
			Spoločné a záverečné ustanovenia

1. Práva a povinnosti neupravené v tomto VZN sa riadia ostatnými všeobecne záväznými právnymi predpismi a nariadeniami.
2. Toto VZN Obce Nové Sady o podmienkach predaja výrobkov a poskytovania    
       služieb na trhových miestach bolo schválenie na zasadnutí obecného  	  	 zastupiteľstva v Nových Sadoch dňa 21.9.2015 3/5 väčšinou prítomných 	 poslancov  a nadobúda účinnosť dňa 1.11.2015.
3. Nadobudnutím účinnosti tohto VZN stráca účinnosť VZN č. 4/2000 zo dňa 13.12.1999 v znení ďalších dodatkov.



									Starostka obce
									Silvia H a l v o n í k o v á

VZN vyvesené: 22.9.2015
